Kaip rinksiu mylimą?
Kur tik po langu sudūzgė staklės, –
Sudūzgė mano vargšė širdis.
Mėlynos kregždės viską pasakė,
Tik nepasakė kieno ji bus...

Taigi išauski plonutę drobę,
Drobę iš saulės siūlų baltų...
Supink su siūlais šypseną savo,
Jaunystės savo jaunų dienų...

Siūlai kaip stygos ilgesiu gieda.
Dūzgink, oi dūzgink savo stakles!
Jei neišausi drobės per dieną, –
Takas in svirną apaugs dilgėms...

Taigi išauski plonutę drobę,
Jaunystės savo jaunų dienų!..
Po tavo langu raitas rymoju, –
Jei nesuspėsi – toliau skrendu!

Cvirka Petras
Eilėraščiai